text: Mand berøvet på åben gade af tre personer med slagvåben
  23 juni 2016 kl. 08.01
  En 18-årig mand fra Esbjerg blev natten til torsdag udsat for røveri på Norgesgade i Esbjerg. 
  Klokken 02.50 natten til torsdag modtog politiet anmeldelsen om røveri på Norgesgade i Esbjerg.
  En 18-årig mand og en 19-årig kvinde fra Esbjerg kom gående med en cykel, og de to følte sig forfulgt af tre personer. De henvendte sig derfor til de tre personer og bad dem om at lade være med at følge efter dem, oplyser Syd- og Sønderjyllands Politi til TV SYD.
  - De tre personer svarer så igen ved at slå et bat eller et rør af metal ned på cyklen, hvorefter de truer den 18-årige mand til at udlevere sin pung samt mobil, fortæller vagtchef Søren Strægaard fra Syd- og Sønderjyllands Politi til TV SYD.
  Der er tale om en brun læderpung af mærket ”Tiger of Sweden” samt en hvid iPhone 4S.
  